ΓΡΑΜΜΑ 1ο.

Αγαπητά μου παιδιά, γεια σας. Μου έχετε λείψει πολύ. Ελπίζω να είστε όλα καλά στην υγεία σας και να μην βαριέστε πολύ χωρίς το σχολείο.

Εγώ είμαι καλά και προσπαθώ να σκέφτομαι, ότι θα τα πούμε όσο το δυνατό πιο σύντομα και από κοντά.

Σας στέλνω το τετράδιο εργασιών της μουσικής, καθώς και αρχεία με ήχους. Τις σελίδες με τις ασκήσεις, αν θέλετε μπορείτε να τις εκτυπώσετε ή να τις βλέπετε από τον υπολογιστή σας κρατώντας σημειώσεις σε ένα τετράδιο πρόχειρο ή σε ένα φύλλο χαρτιού. Καθώς θα ακούτε τους ήχους θα κάνετε αυτό που σας υπαγορεύουν οι ασκήσεις. Μπορείτε να τις ακούσετε όσες φορές θέλετε. Φυσικά θα χρειαστείτε τη βοήθεια κάποιου ενήλικα που ξέρει να χειρίζεται τον υπολογιστή.

**Αναλυτικότερα**: Θα ασχοληθείτε με τα κεφάλαια 2, 3, 4. Για αρχή το κεφάλαιο 2 συνοδεύεται από έξι αρχεία με ήχους, το κεφάλαιο3 με ένα αρχείο και το κεφάλαιο 4 με τρία. Ο ενήλικας που σας βοηθάει , θα επιλέξει όσες φορές θέλει τη φωνή του κούκου κι εσείς θα πρέπει να απαντήσετε τον αριθμό των επαναλήψεων που ακούσατε. Στο 4ο. κεφάλαιο ακούγονται μόνο τρεις από τις φωνές των πρωταγωνιστών του καραγκιόζη.

Όλα τα αρχεία αποτελούνται μόνον από ήχους και καθόλου εικόνα.

Για όσο καιρό θα είμαστε αναγκασμένοι να μην βλεπόμαστε, θα σας στέλνω υλικό και θα μαθαίνετε νέα μου. Εύχομαι να είστε όλα τα παιδιά χαρούμενα και υγιή.

Σας στέλνω πολλές αγκαλιές και πολλά φιλιά……

Κυρία Έλενα